पाएं अपने शहर की ताज़ा ख़बरें और फ्री ई-पेपरडाउनलोड करें
लगातार कोरोना के मामले सामने आने के बाद सरकार ने पाबंदियों को और सख्त कर दिया है। इसके बावजूद शहर में कई व्यापारी गाइडलाइन का लगातार उल्लंघन कर दुकानें खोल रही हैं। कहीं आधा शटर खोलकर कारोबार हो रहा है तो कहीं दूध की आड़ में राशन की दुकान भी खोल ली।
चिंताजनक यह है कि पुलिस की नजर भी इन पर नहीं पड़ रही। भास्कर ने शनिवार को शहर का जायजा लिया तो कई जगह ऐसी ही चिंताजनक तस्वीरें सामने आईं। जयपुर रोड पर व्यापारी ने दुकान का आधा शटर खोल रखा था। थोड़ी ही दूर डिपो तिराहे पर पुलिसकर्मी थे, लेकिन उन्हें पता नहीं चला।
बजरंग कांटा के पास शराब की दुकान खुली थी, यहां भी 50 मीटर की दूरी पर पुलिसकर्मी तैनात थे, लेकिन कोई कार्रवाई नहीं हुई। एक्सिस बैंक के पास राशन एवं मोटर साइकिल रिपेयर की दुकान खुली थी। गीता प्रेस की दुकान वाली गली में राशन की दुकानें खुली थी। एक दुकानदार घर से लोगों को सामान दे रहा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn